ÚJBUDAI ADVENT 2022

2022-ben is ünnepi díszbe öltözik a kerület Újbuda Önkormányzatának jóvoltából. Az Újbudai Advent ezúttal az Etele téren várja a kedves érdeklődőket.

november 25.- december 24.

Elérkezett az egész évben sokak által várt advent időszaka, amikor a forraltbor, a forrócsoki és a különféle karácsonyi sütemények édes illata tölti meg a tereket. Amikor ünnepi fények díszítik és világítják meg a várost. Amikor kesztyűt és sálat húzunk, hogy a hóesésben korcsolyázzunk és szánkózzunk. Amikor családok és barátok ünnepelnek együtt, szeretetben, békességben.

Ezt a csodás karácsonyi hangulatot szeretné Újbuda Önkormányzata elhozni idén is az újbudai adventi vásárral.
A november 25-én kezdődő rendezvény-sorozaton minden héten neves színpadi fellépőkkel, különféle felnőtt- és gyermekprogramokkal kedveskedünk. A rendezvény a „Nagycsaládosok Karácsonya”, valamint a „Fogadj örökbe egy kívánságot!” események helyszínéül is szolgál. December közepén pedig, a már megszokott és sokak által kedvelt jégpályával koronázzuk meg az adventi hangulatot, idén az ETELE Plaza támogatásának köszönhetően.

Az adventi vásár ünnepélyes megnyitója november 27-én, advent első vasárnapján 16:30-kor kerül megrendezésre.

Töltsék velünk az adventi várakozás csodálatos időszakát az Etele téren!

További részletekért és meglepetésekért kövessék az Újbuda Facebook oldalt!

A programváltoztatás jogát fenntartjuk. A rendezvényen kép- és hangfelvétel készülhet.