Felavatták Újbuda közösségi korcsolyapályáját az Etele téren

Az ETELE Plaza támogatásával megépített jégpályára elsőként az újbudai Hokiklub Budapest U-12-es korosztályának Viking és Kalóz csapata léphetett, de a rögtönzött edzésen a 86 éves Egri János egykori televíziós kvízmester, válogatott jégkorongozó is részt vett. A megnyitó szalagot Borsos-Vámosi Dóra, az ETELE Plaza társigazgatója és Dr. László Imre polgármester vágták át.

A február végéig nyitva tartó pályát a kerületi lakók ingyenesen használhatják, a területen korcsolyabérlésre is lehetőség van.